สภาเครือข่ายฯ ร้องทบทวนร่าง พ.ร.ฎ.จัดตั้งสถาบันส่งเสริมความปลอดภัยฯ 
สภาเครือข่ายกลุ่มผู้ป่วยจากการทำงานและสิ่งแวดล้อมแห่งประเทศไทย ยื่นหนังสือคัดค้านถึง รมว.แรงงาน ผ่านนายวินัย ลู่วิโรจน์ รองอธิบดีกรมสวัสดิการและคุ้มครองแรงงาน เพื่อเรียกร้องให้ทบทวนร่างพระราชกฤษฎีกาจัดตั้งสถาบันส่งเสริมความปลอดภัย อาชีวอนามัย และสิ่งแวดล้อมในการทำงาน ที่กระทรวงแรงงานจะทำประชาพิจารณ์เพียงครั้งเดียวในวันที่ 14 กุมภาพันธ์ เนื่องจากไม่เห็นด้วยใน 4 ประเด็น คือ 1. เวทีประชาพิจารณ์ควรมีองค์กรกลางเป็นผู้จัด2. การทำประชาพิจารณ์ในวันดังกล่าว ไม่มีตัวแทนฝ่ายแรงงานที่เกี่ยวข้องและเป็นผู้เสนอการจัดตั้งสถาบันส่งเสริมความปลอดภัยเข้าร่วม 3. ขาดสัดส่วนกระบวนการมีส่วนร่วมจากผู้ใช้แรงงานหลายภาคส่วน อีกทั้งการจัดประชาพิจารณ์ครั้งเดียวจึงไม่ถือเป็นเสียงประชามติได้ 4. ข้อเสนอของผู้ใช้แรงงานในคณะอนุกรรมการยกร่างสถาบันส่งเสริมความปลอดภัยฯ ต้องการให้บรรจุการรับเรื่องราวร้องทุกข์ในอำนาจหน้าที่และที่มาของคณะ กรรมการบริหารให้มาจากการสรรหานางสมบุญ ศรีคำดอกแค ประธานสภากลุ่มผู้ป่วยจากการทำงานและสิ่งแวดล้อมแห่งประเทศไทยบอกว่า การไม่มีหน่วยงานรับเรื่องราวร้องทุกข์จากคนงานโดยตรงทำให้สถาบันฯ ไม่สามารถเข้าถึงข้อมูล และปัญหาเชิงลึก อีกทั้งสัดส่วนคณะกรรมการบริหารสถาบันที่มาจากราชการมากเกินไป จะทำให้สถาบันกลายเป็นแค่หน่วยงานเล็กๆ ภายในกระทรวงแรงงานซึ่งที่ผ่านมาก็ไม่สามารถแก้ปัญหาการบาดเจ็บ และเสียชีวิตจากการทำงานได้
 สภาเครือข่ายกลุ่มผู้ป่วยจากการทำงานและสิ่งแวดล้อมแห่งประเทศไทย ยื่นหนังสือถึง รมว.แรงงาน เรียกร้องให้ทบทวนร่างพระราชกฤษฎีกาจัดตั้งสถาบันส่งเสริมความปลอดภัย อาชีวอนามัยและสิ่งแวดล้อมในการทำงาน ที่กระทรวงแรงงานจะทำประชาพิจารณ์ในวันที่ 14 กุมภาพันธ์
กระทรวงแรงงาน,การทำงาน,ความปลอดภัย,ป่วย,อาชีวอนามัย